[pic] | COMISIA COMUNITĂŢILOR EUROPENE |

Bruxelles, 16.9.2008

COM(2008) 564 final

PROIECT PRELIMINAR DE BUGET RECTIFICATIV NR. 8 LA BUGETUL GENERAL PENTRU 2008

SITUAȚIA CHELTUIELILOR PE SECȚIUNI Secțiunea III - Comisia

PROIECT PRELIMINAR DE BUGET RECTIFICATIV NR. 8 LA BUGETUL GENERAL PENTRU 2008

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], astfel cum a fost modificat ultima dată prin Regulamentul (CE) nr. 1525/2007 al Consiliului[2], în special articolul 37,

Comisia Europeană prezintă autorității bugetare proiectul preliminar de buget rectificativ nr. 8 la bugetul 2008.

CUPRINS

1. Introducere 4

2. Reacție rapidă la creșterea prețurilor la produsele alimentare în țările în curs de dezvoltare 4

3. Cooperare consulară 5

TABEL RECAPITULATIV PE RUBRICILE CADRULUI FINANCIAR 6

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația pe secțiuni a cheltuielilor.

1. INTRODUCERE

Proiectul preliminar de buget rectificativ (PPBR) nr. 8 pentru anul 2008 cuprinde următoarele elemente:

- Crearea unui nou articol bugetar 21 02 03 Reacție rapidă la creșterea prețurilor la produsele alimentare în țările în curs de dezvoltare. Se propune înscrierea în rezervă a 750 milioane EUR în credite de angajament. Nu se solicită credite de plată.

- Crearea unui nou articol bugetar 19 06 06 Cooperare consulară. În prezent, se propune o mențiune simbolică („p.m.”) atât pentru creditele de angajament, cât și pentru cele de plată.

2. REACțIE RAPIDă LA CREșTEREA PREțURILOR LA PRODUSELE ALIMENTARE ÎN țăRILE ÎN CURS DE DEZVOLTARE

Creșterea prețurilor la produsele alimentare înregistrată în 2007 și 2008 a avut efecte negative asupra a numeroase țări în curs de dezvoltare și asupra populațiilor acestora. În cazul mai multor milioane de persoane, sărăcia s-a accentuat, iar recentele progrese înregistrate în realizarea obiectivelor de dezvoltare ale mileniului sunt în pericol. În plus, creșterea prețurilor la produsele alimentare a provocat revolte, neliniște și instabilitate în mai multe țări, punând în pericol rezultatele pozitive ale investițiilor în domeniul politic, al dezvoltării și al menținerii păcii făcute de-a lungul anilor.

În același timp, prețurile ridicate la produsele agricole au contribuit la o reducere a cheltuielilor agricole legate de piață în bugetul comunitar pe 2008 și la estimări mai mici pentru bugetul pe 2009 la rubrica 2 din cadrul financiar. Potrivit estimărilor actuale, o marjă semnificativă va fi disponibilă la această rubrică în 2008 și, într-o mai mică măsură, în 2009.

Consiliul European din 19-20 iunie a concluzionat că UE trebuie să adopte măsuri care să ia în considerare perspectiva de dezvoltare și ajutor umanitar[3]. Consiliul European a salutat intenția Comisiei de a prezenta o propunere de creare a unui nou fond de sprijinire a agriculturii în țările în curs de dezvoltare, în contextul cadrului financiare multianual actual, și a declarat că UE va încuraja adoptarea de măsuri ferme în ceea ce privește oferta de produse agricole în țările în curs de dezvoltare, furnizând în special finanțarea necesară pentru inputurile agricole și asistență pentru utilizarea instrumentelor de gestiune a riscurilor bazate pe piață. Consiliul a indicat, de asemenea, că, în strategia sa de răspuns, Uniunea va lucra în strânsă legătură cu Organizația Națiunilor Unite și cu alte organizații internaționale în cadrul politicilor și strategiilor țărilor partenere.

La 18 iulie 2008, Comisia Europeană a adoptat o propunere de regulament de creare a unui mecanism de reacție rapidă la creșterea prețurilor la produsele alimentare în țările în curs de dezvoltare (denumit în continuare „mecanism”)[4]. Se propune ca partea de marjă prevăzută la rubrica 2 a cadrului financiar multianual să fie utilizată în 2008 și 2009 în favoarea celor mai afectate țări în curs de dezvoltare. „Mecanismul” ar fi pus în aplicare prin intermediul organizațiilor internaționale și regionale și ar constitui în primul rând un sprijin pentru agricultura din țările în curs de dezvoltare, permițându-le acestora creșterea nivelurilor de producție. De asemenea, acest lucru va permite acestor țări să atenueze rapid efectele negative pe care prețurile ridicate la produsele alimentare le au asupra celor mai săraci. Regulamentul va fi valid numai pentru o perioadă limitată de doi ani (2008-2009), iar cuantumul total de referință financiară propus pentru punerea lui în aplicare pentru perioada respectivă este de 1 miliard EUR.

Din această valoare globală, 750 milioane EUR vor fi angajate din bugetul 2008, iar 250 milioane EUR din bugetul 2009.

În consecință, Comisia propune crearea liniei bugetare 21 02 03 Reacție rapidă la creșterea prețurilor la produsele alimentare în țările în curs de dezvoltare, cu o rezervă de 750 milioane EUR în credite de angajament, până la finalizarea adoptării temeiului juridic. Datorită eventualei coordonări a adoptării temeiului juridic, spre sfârșitul anului 2008, nu se prevăd credite de plată pentru 2008.

3. COOPERARE CONSULARă

Datorită crizelor majore tot mai importante și mai frecvente din țările terțe, instituțiile UE și statele membre au inițiat un proces de reflecție asupra consolidării capacității de reacție în situații de criză, inclusiv în domeniul cooperării consulare. Orientările privind protecția consulară a cetățenilor UE în țările terțe, adoptate de Consiliu în iunie 2006[5], prevăd că „delegațiile Comisiei ar trebui incluse în planificarea pentru situații de urgență. Se înțelege că – la cererea președinției și după caz – delegațiile/reprezentanțele Comisiei ar putea acorda sprijin logistic misiunilor statelor membre, în special în timpul crizelor.”

Pe baza articolului 20 din Tratatul privind Comunitatea Europeană (TCE), referitor la protecția cetățenilor UE care nu sunt reprezentați de propriul stat membru în țările terțe, și a articolului 20 din Tratatul privind Uniunea Europeană (TUE), care definește rolul delegațiilor Comisiei în punerea în aplicare a articolului TCE, acțiunile posibile ar putea include, de exemplu, punerea la dispoziția consulatelor statelor membre de personal, spații și materiale de birou, participarea la închirierea de mijloace de transport, materiale și spațiu, precum și acordarea de sprijin logistic.

Deoarece aceste acțiuni ar putea depăși posibilitățile de utilizare a cheltuielilor de sprijin administrativ ale delegațiilor, care sunt strict limitate la nevoile de funcționare ale delegațiilor, Comisia propune crearea unei linii bugetare specifice 19 06 06 Cooperare consulară, pe baza articolului 49 alineatul (6) litera (d) din Regulamentul financiar (competențe specifice ale Comisiei în temeiul tratatelor), ceea ce ar permite finanțarea cheltuielilor operaționale potențiale în favoarea cetățenilor europeni.

Suma anuală necesară pentru cheltuielile potențiale ar fi limitată (între 50 000 EUR și 500 000 EUR) și ar acoperi acțiunile întreprinse în țările terțe.

Linia bugetară se propune însoțită de o mențiune simbolică („p.m.”) atât pentru creditele de angajament, cât și pentru cele de plată. Dacă este necesar, s-ar putea efectua un transfer în cadrul capitolului 19 06 Capacitatea de reacție în situații de criză și amenințări la adresa securității mondiale.

TABEL RECAPITULATIV PE RUBRICILE CADRULUI FINANCIAR

Cadrul financiar Rubrică/subrubrică | Cadrul financiar 2008 | Buget 2008 (inclusiv BR 1-4/2008 și PPBR 5-7/2008) | PPBR 8/2008 | Buget 2008 + BR 1-4/2008 și PPBR 5-8/2008 |

|Credite de angajament |Credite de plată |Credite de angajament |Credite de plată |Credite de angajament |Credite de plată |Credite de angajament |Credite de plată | | 1. DEZVOLTARE DURABILĂ | | | | | | | | | | 1a. Competitivitate pentru creștere și ocuparea locurilor de muncă |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Coeziune pentru creștere și ocuparea locurilor de muncă |47 267 000 000 | |47 255 948 720 |40 538 785 026 | | |47 255 948 720 |40 538 785 026 | | Total |57 653 000 000 | |58 341 948 720 |50 307 524 626 | | |58 341 948 720 |50 307 524 626 | | Marjă[6] | | |-188 948 720 | | | |-188 948 720 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli de piață și plăți directe |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Total |59 193 000 000 | |55 564 715 538 |53 241 270 053 |750 000 000 |0 |56 314 715 538 |53 241 270 053 | | Marjă | | |3 628 284 462 | | | |2 878 284 462 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |747 000 000 | |730 274 000 |533 196 000 | | |730 274 000 |533 196 000 | |3b. Cetățenie |615 000 000 | |888 034 197 |981 444 203 | | |888 034 197 |981 444 203 | | Total |1 362 000 000 | |1 618 308 197 |1 514 640 203 | | |1 618 308 197 |1 514 640 203 | | Marjă[7] | | |16 883 000 | | | |16 883 000 | | | 4. UE CA PARTENER MONDIAL[8] |7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Marjă | | | -70 000 000 | | | | -70 000 000 | | | 5. ADMINISTRAȚIE[9] |7 380 000 000 | |7 279 525 455 |7 280 085 455 | | |7 279 525 455 |7 280 085 455 | | Marjă | | | 177 474 545 | | | | 177 474 545 | | | 6. COMPENSARE |207 000 000 | |206 636 292 |206 636 292 | | |206 636 292 |206 636 292 | | Marjă | | | 363 708 | | | | 363 708 | | | TOTAL |132 797 000 000 |129 681 000 000 | 130 322 352 202 | 120 662 885 029 |750 000 000 | 0 |131 072 352 202 | 120 662 885 029 | | Marjă | | | 3 564 056 995 | 9 573 450 956 | | | 2 814 056 995 | 9 573 450 956 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Consiliul Uniunii Europene, document nr. 11018/08 din 20.6.2008.

[4] COM (2008) 450 din 18.7.2008.

[5] Consiliul Uniunii Europene, document nr. 10109/2/06 din 16.06.2006.

[6] Fondul european de ajustare la globalizare (FEG) nu este inclus în calculul marjei de la rubrica 1a. Instrumentul de flexibilitate a fost mobilizat pentru o sumă de 200 milioane EUR.

[7] Valoarea Fondului de Solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AII din 17 mai 2006 (JO C 139, 14.6.2006).

[8] Marja pentru 2008 prevăzută la rubrica 4 nu ia în considerare creditele referitoare la Rezerva pentru ajutoare de urgență. Instrumentul de flexibilitate a fost mobilizat pentru o sumă de 70 milioane EUR.

[9] Pentru calcularea marjei sub plafonul de la rubrica 5, se ia în considerare nota de subsol (1) din cadrul financiar 2007-2013 pentru o sumă de 77 milioane EUR pentru contribuțiile personalului la sistemul de pensii.